Буйвідзкае ўзвышша

Буйвідзкае ўзвышша () — невялікае ўзвышша, якое працягнулася з паўночнага захаду на паўднёвы ўсход прыкладна на 30 км пры шырыні ў 10 км на тэрыторыі Вільнюскага раёна Літвы і Астравецкага раёна Беларусі. Разглядаецца як паўночная частка Мядзінінскага ўзвышша.

Узнікла ў эпоху паазерскага зледзянення, як напорны лёдападзельны масіў, складзены з пясчана-жвіровага матэрыялу. Сучасная тэрыторыя ўяўляе сабой сярэдне- і буйнаўзгорыстае камава-марэннае ўзвышша, з лагчынным расчляненнем (асабліва на заходніх і паўднёва-заходніх схілах). Найвышэйшы пункт мае абсалютную вышыню 302 м (ці 301 м) і з’яўляецца самай высокай адзнакай Астравецкага раёна. З усіх бакоў тэрыторыя абмежавана нізінамі. На поўнач ад узвышша цячэ рака Вілія.

Глебы дзярнова-падзолістыя, месцамі эрадзіраваныя пясчана-супясчаныя. Пашыраны хваёвыя (хвоя, елка) і бярозавыя лясы.

 Зноскі 

 Спасылкі 
 vle.lt

Катэгорыя:Узвышшы Беларусі
Катэгорыя:Узвышшы Літвы
Катэгорыя:Геаграфія Астравецкага раёна